สวัสดีครับ พอดีมีปัญหาตอนออกแรงเยอะๆ แล้วรู้สึกมีอะไรบีบหัวใจ ยกแขนข้างซ้ายก้รู้สึกเจ็บมันรู้สึกตึงๆบริเวณหน้าอกด้านซ้าย ครับ (ผมน้ำหนัก95 สูง175)​
สวัสดีค่ะ อาการเจ็บอกซ้ายเวลาออกแรงนั้น อาจจะเกิดจาก-โรคเกี่ยวกับหัวใจเช่นหัวใจวายหรือทำงานไม่เท่าคนปกติ มักเหนื่อยเวลาออกแรง ขาบวม นอนราบไม่ได้ หายใจลำบาก อาการเจ็บจะเป็นเจ็บแบบเหมือนมีของหนักมาทับทำคลื่นไฟฟ้าหัวใจพบความผิดปกติ หรือเจ็บจากหัวใจเต้นผิดจังหวะ อาจมีอาการใจสั่นมากร่วมด้วย-เจ็บจากกล้ามเนื้อหรือกระดูกอ่อนบริเวณอกอักเสบ อาจสัมพันธ์กับท่าทาง มีจุดกดเจ็บชัดเจน-เจ็บจากกรดไหลย้อน จะมีอาการแสบร้อนกลางอก คลื่นไส้ อาเจียนร่วมด้วย-เจ็บจากปลายเส้นประสาทอักเสบ อาจเป็นลักษณะเจ็บจี๊ดๆ เจ็บไม่มาก และเป็นๆหายๆจากที่่ฟังเบื้องต้น ถ้าสัมพันธ์กับการออกแรง เจ็บตึงๆ อาจเกี่ยวกับเรื่องของหัวใจได้เช่นกัน แนะนำไปพบแพทย์เพื่อตรวจร่างกายและตรวจคลื่นไฟฟ้าหัวใจเพิ่มเติมค่ะการดูแลตัวเองเบื้องต้น หลีกเลี่ยงการทำงานหนัก หรือยกของหนัก ไม่ไปกดบริเวณที่เจ็บบ่อยๆ รับประทานยาแก้ปวด หรือยาแก้อักเสบที่ไม่ใช่สเตียรอยด์ได้ รับประทานอาหารอ่อนๆย่อยง่าย ไม่นอนทันทีหลังรับประทานอาหาร